Western Digital lisensavtale for sluttbrukere

VIKTIG – LES NØYE: Denne lisensavtalen for sluttbrukere ("avtalen") er en juridisk bindende kontrakt mellom deg, enten som enkeltperson eller juridisk enhet ("deg"), og Western Digital Technologies, Inc. ("WDT"), som regulerer bruken av WDT-programvare og relatert nettbasert eller elektronisk dokumentasjon (slik programvare og dokumentasjon er kalt "programvare" i denne avtalen).

NÅR DU INSTALLERER, AKTIVERER, KOPIERER ELLER PÅ ANNEN MÅTE BRUKER PROGRAMVAREN, SAMTYKKER DU I Å VÆRE BUNDET AV VILKÅRENE I DENNE AVTALEN. HVIS DU IKKE SAMTYKKER, MÅ DU IKKE INSTALLERE, AKTIVERE, KOPIERE ELER BRUKE PROGRAMVAREN. Denne avtalen kan til enhver tid endres iht. informasjon på WDTs nettside (www.wdc.com/company/legal/), og du samtykker i at du med slik informasjon har muligheten til å gå igjennom alle endringene i denne avtalen og at du ved fortsatt å bruke programvaren samtykker i at du er forpliktet til å overholde endringene i denne avtalen etter at en slik endring er gjort tilgjengelig.

1. LISENS

Programvaren er lisensiert til deg og ikke solgt. WDT gir deg, underlagt betingelsene i denne avtalen, en personlig, ikke-eksklusiv, ikke-overførbar (underlagt avsnitt 12) og ikke-viderelisensierbar lisens til å bruke programvaren for egen personlig eller intern bruk, kun i sammenheng med bruk av maskinvare fra WDT og til å lage et rimelig antall kopier av programvaren for sikkerhetskopiering til personlig eller intern bruk.

2. FORBEHOLD AV RETTIGHETER

Du er innforstått med at programvaren er beskyttet av opphavsrett og andre immaterielle rettigheteter og eiendomsrett. WDT og deres tredjeparts lisensgivere ("lisensgivere") forbeholder seg all slik rett med hensyn til programvare, unntatt for lisensen som uttrykkelig ble gitt deg i avsnitt 1. Med unntak for denne uttrykte lisensen, verken gis, tildeles eller overføres det, verken underforstått, ved berettiget antakelse eller på annen måte, noen som helst rettighet, navn, interesse eller lisens i eller til programvaren. Du samtykker i at du ikke skal foreta deg noe som på noen måte griper inn i WDTs eller lisensgivernes rettigheter med hensyn til programvaren. I tillegg er eiendomsrett, eierskapsrettigheter og immaterielle rettigheter i og til alt innhold som åpnes gjennom programvaren, den aktuelle innholdseierens eiendom og kan være beskyttet av gjeldende lov om opphavsrett eller annen lovgivning. Denne avtalen gir deg ingen rettigheter til slikt innhold.

3. BEGRENSNINGER

Du bekrefter og samtykker i at du ikke vil: (a) reprodusere programvaren, unntatt som uttrykt tillatt under avsnitt 1; (b) endre, tilpasse, oversette eller lage avledede varianter av programvaren; (c) forsøke å omgå eller deaktivere programvaren eller annen teknologi, funksjoner eller tiltak i programvaren på noen som helst måte eller med noen som helst midler; (d) forsøke å dekompilere, demontere, omvendt utvikle eller på annen måte forsøke å utlede kildekoden til programvaren; (e) distribuere, behefte, selge, leie ut, lease, viderelisensiere eller på annen måte overføre, offentliggjøre eller gi programvaren videre til noen tredjepart (unntatt som tillatt under avsnitt 12); eller (f) fjerne eller endre varemerker, logoer, opphavsrettslige eller andre patentrettslige meddelelser, tegn, symboler eller merker i eller på programvaren eller som brukes i forbindelse med programvaren.

4. OPPDATERINGER; INFORMASJON SOM IKKE ER PERSONLIG IDENTIFISERBAR

Du samtykker i at WDT ikke har noen forpliktelse til å gi deg støtte for oppdateringer (som definert under) av programvaren. Imidlertid kan WDT fra tid til annen utstede oppdaterte versjoner av programvaren, og programvaren kan automatisk kobles til WDTs eller tredjeparts servere via Internett for å søke etter tilgjengelige oppdateringer for programvaren, for eksempel feilopprettinger, oppdateringer, oppgraderinger, forbedrede funksjoner, programtillegg og nye versjoner (samlet kalt "oppdateringer") og kan enten (1) automatisk oppdatere programvareversjonen som du bruker med produktet, eller (2) gi deg muligheten til å laste det ned. Ved å installere programvaren og ikke deaktivere den automatiske søkefunksjonen for oppdateringer, dersom dette gjelder, samtykker du i å be om og motta oppdateringer automatisk fra WDTs og tredjeparts servere. Du gir tillatelse til slike automatiske oppgraderinger og samtykker i at vilkårene og betingelsene i denne avtalen gjelder for alle slike oppdateringer.

Programvaren kan inneholde automatiske varslingsfunksjoner som til en viss grad videreformidler ikke-personlig identifiserbar informasjon til WDT i forbindelse med bruken av programvaren. Denne informasjonen kan inkludere programvareinnstillingene dine og hvilken versjon av programvaren du bruker. WDT kan bruke denne informasjonen i forskningsøyemed, inkludert til statistisk analyse av samlet kundeatferd.

5. REGISTRERINGSINFORMASJON

WDT kan be om registreringsrelatert informasjon, inkludert navnet ditt og e-postadressen din, som en del av enhver produktregistreringsprosess. Ved å gi disse opplysningene tillater du innsamlingen av dem og at WDT kan bruke opplysningene i ikke-salgsfremmende kommunikasjon om produktet som kjøpes med programvaren ("produktet"), inkludert varsling om gratis oppdateringer, meldinger om tilbakekalling av produkter eller meldinger med sikkerhetsrelatert informasjon. Du vil også kunne velge å motta e-post med reklameinnhold og informasjon fra WDT og våre forretningspartnere. Ved å velge tilvalget gir du tillatelse til å motta slik reklameinformasjon fra WDT og våre forretningspartnere til du selv velger å stoppe abonnementet. WDT vil ikke på noe tidspunkt dele dine registrerte opplysninger med tredjeparter, unntatt (a) når du har gitt spesifikk tillatelse til det, (b) ved rettskjennelse eller som påkrevet ved lov, (c) til tredjeparter som gir relaterte tjenester for WDT med tilhørende taushetsplikt, (d) i forbindelse med en rettslig prosess eller (e) til en kjøper av alle, eller i det vesentlige alle, aksjer eller aktiva til WDT eller til WDT-avdelingen denne avtalen gjelder.

6. GARANTIFRASKRIVELSE

PROGRAMVAREN LEVERES TIL DEG "SOM DEN ER" UTEN GARANTI AV NOE SLAG. I DEN GRAD DET ER TILLATT I HENHOLD TIL GJELDENDE LOV, FRASKRIVER WDT OG DERES LISENSINNEHAVERE SEG ALLE GARANTIER, UTTRYKT ELLER UNDERFORSTÅTT, INKLUDERT, UTEN BEGRENSNING, ALLE UNDERFORSTÅTTE GARANTIER I FORBINDELSE MED SALGBARHET, EGNETHET TIL ET BESTEMT FORMÅL OG BRUDD PÅ TREDJEPARTS IMMATERIELLE RETTIGHETER ELLER MANGEL PÅ VIRUS. WDT GARANTERER IKKE AT DEN LISENSIERTE PROGRAMVAREN VIL TILFREDSSTILLE DINE KRAV ELLER VÆRE FEILFRI. DU BÆRER DEN HELE OG FULLE RISIKOEN VED BRUK ELLER YTELSE AV PROGRAMVAREN. DU FORSTÅR OG SAMTYKKER I AT ALL PROGRAMVARE, MATERIELL ELLER DATA SOM ER NEDLASTET ELLER SOM DU PÅ ANNEN MÅTE HAR FÅTT GJENNOM BRUK AV PROGRAMVAREN, ER PÅ EGET ANSVAR OG RISIKO, OG AT DU ALENE VIL BLI HOLDT ANSVARLIG FOR EVENTUELLE SKADER PÅ DIN DATAMASKIN, DITT SYSTEM ELLER NETTVERK, INKLUDERT EVENTUELLE TAP AV ELLER ØDELAGTE DATA.

7. ANSVARSBEGRENSNING

I DEN GRAD DET ER TILLATT I HENHOLD TIL GJELDENDE LOV, HAR IKKE WDT ELLER DERES LISENSINNEHAVERE NOE SOM HELST ANSVAR FOR FØLGESKADER, TILFELDIGE, INDIREKTE, SPESIELLE, STRAFFERETTSLIGE ELLER ANDRE TYPER SKADER (INKLUDERT, UTEN BEGRENSNING, AVANSETAP, FORRETNINGSAVBRUDD, DATATAP, DATASYSTEMFEIL, FUNKSJONSFEIL ELLER ANDRE ØKONOMISKE TAP) SOM MÅTTE OPPSTÅ FRA DENNE AVTALEN ELLER BRUK AV ELLER MANGLENDE EVNE TIL Å BRUKE PROGRAMVAREN, SELV OM WDT ER GJORT OPPMERKSOM PÅ MULIGHETEN FOR SLIKE SKADER. PÅ GRUNN AV AT ENKELTE DELSTATER/JURISDIKSJONER IKKE TILLATER UTELATELSE ELLER BEGRENSNING AV ANSVAR FOR FØLGESKADER ELLER TILFELDIGE SKADER, KAN DET HENDE AT BEGRENSNINGENE OVER IKKE GJELDER FOR DEG. IKKE UNDER NOEN OMSTENDIGHET VIL WDT SITT TOTALE ANSVAR OVERFOR DEG FOR ALLE SKADER I FORBINDELSE MED PROGRAMVAREN ELLER TREDJEPARTSINNHOLD ELLER TJENESTER OVERSKRIDE USD 25. DE TIDLIGERE NEVNTE BEGRENSNINGENE, UTELATELSENE OG FRASKRIVELSENE GJELDER I DEN GRAD DET ER TILLATT I HENHOLD TIL GJELDENDE LOV, SELV OM EVENTUELLE UTBEDRINGER IKKE SKULLE HA NOEN HENSIKT.

WDT ER IKKE ANSVARLIG FOR INFEKSJONER, KONTAMINASJONER ELLER SKADER PÅ DITT SYSTEM ELLER FORSINKELSER, UNØYAKTIGHETER, FEIL ELLER UTELATELSER SOM MÅTTE OPPSTÅ GJENNOM BRUKEN AV PROGRAMVAREN. PROGRAMVAREN ER IKKE BEREGNET PÅ BRUK I DRIFT AV ATOMANLEGG, FLYNAVIGASJONS- ELLER KOMMUNIKASJONSSYSTEMER ELLER LUFTFARTSKONTROLLMASKINER ELLER ANDRE MASKINER DER FEIL I PROGRAMVAREN KAN FØRE TIL DØDSFALL, PERSONSKADE ELLER ALVORLIG FYSISK ELLER MILJØMESSIG SKADE.

8. BEGRENSEDE RETTIGHETER PÅLAGT AV AMERIKANSKE MYNDIGHETER

Programvaren leveres med begrensede rettigheter. Bruk, kopiering eller avsløring fra myndighetenes side er underlagt begrensningene som angitt i ledd (b)(3)(i) i klausulen The Rights in Technical Data and Computer Software i DFARS 252.227-7013 eller leddene (c)(i) og (2) til Commercial Computer Software-Restricted Rights i 48 CFR 52.227-19, der dette er relevant. Produsent er Western Digital Technologies, Inc., 3355 Michelson Drive, Suite 100, Irvine, CA 92612.

9. EKSPORTBEGRENSNINGER

WDT påberoper seg ikke at programvaren er egnet for bruk i ditt land. Du samtykker i at intet i programvaren eller den underliggende informasjonen eller teknologien kan lastes ned eller på annen måte eksporteres eller gjenutføres til (eller til en statsborger eller innbygger i) noe land som er underlagt USAs handelsblokade, som for tiden gjelder Iran, Cuba, Syria, Nord-Korea og Sudan, eller noen på USAs finansdepartements liste over spesielt utpekte statsborgere eller USAs handelsdepartements liste over handelsrestriksjoner. Ved å bruke programvaren samtykker du i det forestående samt at du bekrefter og garanterer at du ikke befinner deg i eller er under kontroll av en nasjon eller er innbygger i noen slike land eller på noen slik liste.

10. ERSTATNING

Du samtykker med dette i å godtgjøre, forsvare og holde WDT og deres lisensinnehavere skadesløse fra og mot alt ansvar og alle erstatninger, krav, bøter og utgifter (inkludert rimelige advokathonorarer og -kostnader) som måtte oppstå ved ditt brudd på denne avtalen.

11. OPPSIGELSE

Uten negativ innflytelse på rettighetene til WDT, vil denne avtalen automatisk bli oppsagt uten varsel hvis du ikke overholder forpliktelsene dine under denne avtalen. Etter oppsigelsen må du umiddelbart opphøre all bruk av programvaren og ødelegge alle kopier av programvaren. I tillegg til alle andre rettsmidler som er tilgjengelig for WDT, samtykker du i at WDT umiddelbart kan iverksette rettslige tiltak dersom du skulle bryte denne avtalen.

12. OVERFØRING

Du kan ikke tildele eller på annen måte overføre denne avtalen eller programmet, verken i henhold til loven eller på annen måte. Uten hensyn til det foregående kan du permanent overføre alle dine rettigheter under denne avtalen til en kjøper av WDT-maskinvaren som inneholdt denne programvaren, dersom (a) kjøperen samtykker i å overta alle dine plikter under denne avtalen, og (b) du overfører alle kopier av programvaren til denne kjøperen og opphører all bruk av programvaren. Denne avtalen er bindende og skal være til fordel for partene, deres etterfølgere og selgere.

13. PROGRAMVARE MED ÅPEN KILDEKODE

Den lisensierte programvaren kan inneholde programvare med "åpen kildekode" (datamaskinprogramvare som distribueres under en lisensavtale som forutsetter at datamaskinkoden kan deles, vises og endres av offentligheten). Begrensningene i avsnitt 3 i denne avtalen gjelder bare slik "åpen kilde" programvare når og i den utstrekningen som de er i strid med betingelser i de(n) respektive lisensen(e) som gjelder "åpen kilde" programvare.

14. DIVERSE

Denne avtalen utgjør hele avtalen mellom partene vedrørende innholdet i denne og erstatter alle tidligere eller samtidige muntlige eller skriftlige avtaler. Denne avtalen vil være underlagt lovene i delstaten California uten hensyn til motstridende lover og du samtykker i at den relevante jurisdiksjonen og forbundsdomstolen er i delstaten California. Denne avtalen overstyres ikke av FNs konvensjon om kontrakter for internasjonalt salg av varer. Dersom noen bestemmelser i denne avtalen skulle bli kjent ugyldig eller ikke håndhevelig av retten eller en kompetent jurisdiksjon, vil disse bestemmelsene endres i den grad det er nødvendig for at de skal kunne håndheves uten at meningen med bestemmelsene går tapt eller separeres fra avtalen hvis ikke en slik endring er mulig samt at andre bestemmelser i denne avtalen vil fremdeles være i full kraft og gyldig. En av partenes avkall på hvilket som helst vilkår eller betingelse i denne avtalen eller brudd på denne, vil i ethvert tilfelle ikke frafalle dette vilkåret eller betingelsen eller påfølgende brudd på disse. Bestemmelsene i denne avtalen som krever eller forutsetter ytelse etter at avtalen er sagt opp, vil være håndhevelig til tross for oppsigelsen. Ingen part vil misligholde avtalen eller være ansvarlig for eventuelle forsinkelser, manglende ytelse (unntatt plikt til å betale) eller bruksavbrudd som resulterer direkte eller indirekte av hvilken som helst årsak som ligger utenfor rimelig kontroll. Hvis det skulle oppstå en tvist under denne avtalen, vil den tapende part dekke motpartens samlede utgifter til advokathonorarer og tilhørende kostnader.

4078-705022-H 03 Jan 2012